Landare biurteroko

Landare biurteroko bat bizitza-ziklo osoa bi urtean osatzen duen landarea da.

Lehenego urtean, landarearen hostoak, zurtoinak eta sustraiak hazten dira (egitura begetatiboa), eta orduan sorgorraldian sartzen da garai hotzean. Normalean, zurtoina laburra mantentzen da eta hostoak lurretik hurbil izaten dira, erroseta bat osatuz. Biurteroko ugarik hotzaldi bat behar dute loratu ahal izateko.

Hurrengo udaberri edo udan, hozitu egiten da, hau da, zurtoina edo gara luzatzen da, loreak emateko. Barazkiak hozitzea ez da komeni izaten, jateko ezegokia bihurtzen baita (gogorra eta zaintsua), hala nola uraza, espinaka eta mihiluaren kasuan. Horregatik landare hauek urteroko bezala landatzen dira. Hozitzean, landarea loretu, fruituak garatu eta haziak ematen ditu, hil baino lehen.

Biurteroko askoz gutxiago dago, urteroko edo bizikor baino.

 Espezieak 

Landare biurterokoen adibide batzuk dira tipularen familiako batzuk, porrua barne, azaren familiako batzuk, apo-belarra, perrexila, mihilua, Judas lorea, zerba, Dianthus barbatus, azenarioa eta malba gorriak.

Baratzezainek kultibar urterokoak sortu dituzte biurteroko batzuetatik, ereindako urtean bertan loratzen direnak, hala nola kuku-prakak eta Matthiola incana.

 Ikus, gainera 
 Landare urteroko
 Landare bizikor

 Erreferentziak 

 Kanpo estekak 

Kategoria:Nomenklatura botanikoa
Kategoria:Landare-fisiologia
Kategoria:Baratzezaintza eta lorezaintza